CELEX: 32019D1202
Language: hu
Date: 2019-07-12 00:00:00
Title: A Bizottság (EU) 2019/1202 végrehajtási határozata (2019. július 12.) a robbanásveszélyes légkörben való használatra szánt felszerelésekre és védelmi rendszerekre vonatkozóan a 2014/34/EU európai parlamenti és tanácsi irányelv támogatása céljából kidolgozott harmonizált szabványokról

15.7.2019   
               
               
                  HU
               
               
                  Az Európai Unió Hivatalos Lapja
               
               
                  L 189/71
               
            
         A BIZOTTSÁG (EU) 2019/1202 VÉGREHAJTÁSI HATÁROZATA
         (2019. július 12.)
         a robbanásveszélyes légkörben való használatra szánt felszerelésekre és védelmi rendszerekre vonatkozóan a 2014/34/EU európai parlamenti és tanácsi irányelv támogatása céljából kidolgozott harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/34/EU európai parlamenti és tanácsi irányelv (2) 12. cikke értelmében azok a termékek, amelyek megfelelnek az olyan harmonizált szabványoknak, illetve azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv II. mellékletében előírt alapvető egészségvédelmi és biztonsági követelményeknek.
                  
               
                     (2)
                  
                  
                     1994. december 12-i, BC/CEN/46-92 – BC/CLC/05-92 jelzetű levelében a Bizottság felkérte a CEN-t és a CENELEC-et, hogy végezzék el a 94/9/EK európai parlamenti és tanácsi irányelv (3) támogatása céljából a harmonizált szabványok kidolgozására és felülvizsgálatára irányuló munkát. Az említett irányelvet felváltotta a 2014/34/EU irányelv, amely azonban nem változtatott a 94/9/EK irányelv II. mellékletében szereplő alapvető egészségvédelmi és biztonsági követelményeken.
                  
               
                     (3)
                  
                  
                     A CEN-hez és a CENELEC-hez intézett kérés kiváltképpen arra irányult, hogy az általuk és a Bizottság által elfogadott és a BC/CEN/46–92 – BC/CLC/05–92 jelzetű kérelemhez csatolt szabványosítási program I.1. fejezetében foglaltak szerint dolgozzanak ki egy szabványt (0. rész: általános követelmények) a robbanásveszélyes légkörben való használatra szánt felszerelések tervezésére és tesztelésére vonatkozóan. A CEN-t és a CENELEC-et arra is felkérték, hogy vizsgálja felül a meglévő szabványokat a 94/9/EK irányelv alapvető egészségvédelmi és biztonsági követelményekkel való összehangolásuk érdekében.
                  
               
                     (4)
                  
                  
                     A BC/CEN/46-92 – BC/CLC/05-92 jelzetű kérelem alapján a CENELEC felülvizsgálta az „EN 60079-0:2012 + A11:2013 Robbanóképes közegek. 0. rész: Gyártmányok. Általános követelmények (IEC 60079-0:2011, módosítva + IS1:2013 )” című szabványt. A felülvizsgálat eredményeként a CENELEC benyújtotta a Bizottságnak az „EN IEC 60079-0:2018: Robbanóképes közegek. 0. rész: Gyártmányok. Általános követelmények (IEC 60079-0:2017)” című szabványt.
                  
               
                     (5)
                  
                  
                     A Bizottság a CENELEC-kel közösen értékelte, hogy a CENELEC által kidolgozott „EN IEC 60079-0:2018” szabvány megfelel-e a BC/CEN/46–92 – BC/CLC/05–92 jelzetű kérelemnek.
                  
               
                     (6)
                  
                  
                     Az „EN IEC 60079-0:2018” szabványra teljesülnek a 2014/34/EU irányelv II. mellékletében megállapított, vele szemben támasztott követelmények. Ezért a szóban forgó szabványra történő hivatkozást indokolt közzétenni az Európai Unió Hivatalos Lapjában.
                  
               
                     (7)
                  
                  
                     Az „EN IEC 60079-0:2018” szabvány felváltja az „EN 60079-0:2012” szabványt. Ezért az „EN 60079-0:2012” szabványra történő hivatkozást vissza kell vonni az Európai Unió Hivatalos Lapjában. Annak érdekében, hogy a gyártóknak elegendő idejük legyen felkészülni a módosított szabvány alkalmazására, távolabbi időpontra kell halasztani az „EN 60079–0: 2012” szabványra való hivatkozás visszavonását.
                  
               
                     (8)
                  
                  
                     A harmonizált szabványnak való megfelelés alapján a szóban forgó szabványra való hivatkozásnak az Európai Unió Hivatalos Lapjában történő közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            A 2014/34/EU irányelv támogatása céljából kidolgozott, „EN IEC 60079-0:2018: Robbanóképes közegek. 0. rész: Gyártmányok. Általános követelmények (IEC 60079-0:2017)” című harmonizált szabványra vonatkozó hivatkozás közzétételre kerül az Európai Unió Hivatalos Lapjában.
         
         
            2. cikk
            A 2014/34/EU irányelv támogatására kidolgozott, „EN 60079-0:2012/A11:2013 Robbanóképes közegek. 0. rész: Gyártmányok. Általános követelmények (IEC 60079-0:2011, módosítva + IS1 2013)” című harmonizált szabványra vonatkozó hivatkozás 2021. július 6-i hatállyal visszavonásra kerül az Európai Unió Hivatalos Lapjában.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. július 12-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/34/EU irányelve (2014. február 26.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (HL L 96., 2014.3.29., 309. o.).
         
            (3)  Az Európai Parlament és a Tanács 94/9/EK irányelve (1994. március 23.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok közelítéséről (HL L 100., 1994.4.19., 1. o.).